**MDP Központi Vezetősége   
Tudományos és Kulturális Osztály**

**SZIGORÚAN BIZALMAS!**

**Készült 3 pld-ban.**

**Feljegyzés Farkas Mihály elvtársnak a Nemzeti Színház Tragédia bemutatójáról**

Bár az idei évad fontos előadása Madách Tragédiája, s a darab pártonkívüli főrendezője, Gellért Endre elvtárs a bemutató előtt arra hivatkozott, hogy szocialista, realista előadást szeretnének, a bemutató mégsem ezt hozta. Nem felel meg Sztanyiszlavszkij realista színházának. Veszedelmes a népi demokráciára, ahogy az 1947-es is az volt. Ideológiai üzenetével, haladásellenes álláspontjával nem érthetünk egyet, hiszen nem ad hiteles képet a jövő szocializmusáról, a falanszter szín különösen provokatív szellemiségű, kritikája népi demokráciánknak.

Az előadás a feltétlen bukást hirdeti, az eszkimó szín a történelmi haladásba vetett hit hiányát mutatja. Az athéni és a párizsi jelentek a tömeget csőcseléknek állítják, „a nép, mint bárki által megnyergelhető, meggyőződés nélküli csürhe szerepel.” [[1]](#footnote-1)

Komoly pártbeavatkozásra van szükség. A Nemzeti Színház orrunknál fogva vezet minket, ez a párt- és államellenes légkör főként az igazgató-főrendező, Major Tamás elvtársnak köszönhető.

**Véleményem szerint a Tragédia előadásával kapcsolatos legfőbb teendőink a következők:**

Kimondani műsorról való levételét, mivel gyanús, káros eszméket hordoz, népi demokráciánkra hátrányos a látogatottsága.

Felülvizsgálni újból a műsortervet: a Népművelési Minisztérium Kollégiuma olyat hagyjon jóvá, melyben a darabok politikailag helyes mondanivalót hordoznak, s amelyben pl. a régóta hamis ürüggyel halogatott Nazim Hikmet-darab szerepel.

Ideológiailag formálni, megnyerni Major és Gellért elvtársakat, mert ahogy Gábor elvtárs is vallja: „Major és Gellért? Két nagy bitang, de a magyar színház két legnagyobb alakja.”2

**Budapest, 1955. január 9.**

**Pásztor János**

**sk.**

1. Lukács György: Madách Tragédiája in.: Szabad Nép, 1955. március 27., április 2.

   2 Gábor Miklós: *Egy csinos zseni*. Magvető, 1995., 81.p. [↑](#footnote-ref-1)